
	1.
	MK vēstules projekts
Ministru kabinets ir izskatījis Saeimas Pilsonības, migrācijas un sabiedrības saliedētības komisijas 2025. gada 23. septembra vēstulē Nr. 142.1.9/15-9-14/25 izteikto aicinājumu par efektīvas un koordinētas pieejas īstenošanu, lai sekmētu Ukrainas civiliedzīvotāju (turpmāk – UAC) ilgtermiņa iekļaušanos Latvijā. 	
Kultūras ministrija (turpmāk – ministrija) ir apzinājusi gan starptautisko organizāciju, gan nevalstisko organizāciju, veiktos pētījumus par UAC situāciju, risinājumiem un izaicinājumiem. Lai rastu efektīvāko risinājumu par UAC iekļaušanās Latvijā stratēģijas plānošanu, īstenošanu un uzraudzību, ministrija ir veikusi sarunas ar Iekšlietu ministriju un Sabiedrības integrācijas fondu, lai apzinātu esošo koordinācijas risinājumu priekšrocības un nepilnības.         	
Ministrija informē, ka no 2026. gada 22. aprīļa plāno uzņemties UAC iekļaušanās Latvijā koordināciju, to turpmāk veicot ciešā sadarbībā ar Sabiedrības integrācijas fondu un nevalstiskajām organizācijām. Vienlaikus ministrija ir sagatavojusi informatīvā ziņojuma projektu par UAC iekļaušanās Latvijā stratēģijas koordinācijas pārņemšanu, kas tuvākajā laikā tiks virzīts starpinstitūciju saskaņošanai vienotajā tiesību aktu portālā (TAP). Pildot informatīvā ziņojuma projektā un lēmumprojektā noteiktos uzdevumus, ministrija apzinās nepieciešamību veidot un sadarbībā ar Sabiedrības integrācijas fondu koordinēt starpsektorālu un kompleksu stratēģiju Ukrainas civiliedzīvotāju integrācijai Latvijā, tostarp iesaistot ne tikai valsta pārvaldes iestādes, bet arī pašvaldības un nevalstiskās organizācijas.
	Iebildums
Iekšlietu ministrija saglabā savu iebildumu vēstules projekta teikuma redakcijai: "Vienlaikus ministrija ir sagatavojusi informatīvā ziņojuma projektu par UAC iekļaušanās Latvijā stratēģijas koordinācijas pārņemšanu, kas tuvākajā laikā tiks virzīts starpinstitūciju saskaņošanai vienotajā tiesību aktu portālā (TAP)." Minētais teikums rada nepamatotu priekšstatu, ka līdz šim par "Ukrainas civiliedzīvotāju iekļaušanās Latvijā stratēģijas koordināciju" bijusi atbildīga kāda cita valsts pārvaldes iestāde. Norādām, ka Iekšlietu ministrijas izstrādātais ikgadējais pasākumu plāns Ukrainas civiliedzīvotāju atbalstam nav uzskatāms par "iekļaušanās stratēģiju" un Iekšlietu ministrija nav bijusi atbildīga ne par šādas stratēģijas izstrādi, ne koordināciju. Aicinām vēstulē izmantot formulējumu un terminoloģiju, kāda lietota KM sagatavotajā Informatīvajā ziņojumā “Ukrainas civiliedzīvotāju iekļaušanās Latvijas sabiedrībā politikas un koordinācijas pilnveide” (26-TA-665), kā arī vēstules projektā atspoguļot aktuālo minētā informatīvā ziņojuma virzības stadiju. Tāpat norādām, ka izziņā minēts, ka Iekšlietu ministrijas iebildums ir ņemts vērā, taču nekādas izmaiņas precizētajā vēstules projektā minētajā teikumā nav veiktas. 

